## Carlos Mazón assistix a la reunió del Patronat de la Fundació Premis Rei Jaume I

*** El cap del Consell ha destacat la labor de l’entitat en la promoció de la ciència, la tecnologia, l’economia i la mamprenedoria**

**València.**

El president de la Generalitat, Carlos Mazón, ha assistit a la reunió del Patronat de la Fundació Premis Jaume I que s’ha celebrat en el Palau de la Generalitat.

El cap del Consell ha destacat que “la Generalitat té en esta fundació el millor aliat per a consolidar el lideratge científic de la Comunitat Valenciana i consolidar el nostre enlairament en sectors estratègics com la tecnologia, l’economia i la mamprenedoria”.

Així mateix, ha realçat “l’inqüestionable prestigi dels Premis Rei Jaume I que augmenta amb cada edició i convertixen València en l’epicentre de la ciència, la investigació i l’empresa”.

Mazón ha assenyalat que “estos guardons tenen un significat molt especial per als valencians perquè reconeixen valors molt pròxims a la nostra identitat com la generositat, la creativitat i eixa mirada oberta que abraça el progrés”.

Fecha: 20/06/2025